**IVALON ALUEEN KOULUJEN TILATARVETYÖRYHMÄ / YHTEENVETO**

Ryhmän jäsenet: Irja Seppänen, sivistysjohtaja, pj.

Katja Simonen, Ivalon ala-asteen koulu

Katri Aalto, Ivalon ala-asteen koulu

Pirkko Olli, Ivalon ala-asteen koulun rehtori

Riikka Saijets, Ivalon yläasteen koulun rehtori

Katri Kittilä, Ivalon yläasteen koulu

Anna-Kaisa Korhonen, Ivalon yläasteen koulu

Ulla Hynönen, Ivalon lukion rehtori

Ryhmä tapasi kevätlukukauden 2017 aikana kolme kertaa eli 18.4.2017, 9.5.2017 ja 30.5.2017.

**Yleistä**

Kun uutta koulurakennusta aletaan miettiä ja hahmotella, on tärkeää, että koulu tai koulut tuovat esille omasta opetussuunnitelmastaan ja tavoitteistaan lähtevät toiveensa ja tarpeensa, joissa selvitetään, millaiset tilat, kalusteet ja varusteet koulu toiminnassaan tarvitsee.

Oppilaitosrakennuksen, uuden tai vanhan, suunnittelussa tulee olla mukana aina oppilaitoksen edustaja, joka välittää työntekijöiden sekä oppilaiden ja opiskelijoiden näkemykset oppilaitoksen toiminnallisista tarpeista. Tällöin voidaan rakentaa uudenlaisia, uusia näkemyksiä ja vaatimuksia täyttäviä rakennuksia, jotka tukevat oppilaitoksen toimintaa. Tavoitteena on myös se, että uudet koulurakennukset ovat toimivia ja turvallisia useita vuosikymmeniä.

Opetusmenetelmät ja -sisällöt uudistuivat ja kehittyvät edelleen kaikissa oppilaitosmuodoissa. Opetustyö ei enää ole pelkästään oppituntien pitämistä, vaan erilaisia yhteistyötapahtumia, suunnittelu-, opiskelu- ja arviointitilanteita. Uusia asioita opitaan suurempina kokonaisuuksina erilaisten yhteisprojektien avulla. Opiskelijaryhmät voivat vaihdella kooltaan sekä ikäryhmämuodostukseltaan.  
  
Opiskelijat voivat valita oman tarpeensa mukaiset yksilölliset etenemisreitit. Opetuksessa suositaan tutkivaa, kokeilevaa, havainnoivaa ja omatoimista työskentelyotetta. Kaikissa oppiaineissa hyödynnetään myös tieto- ja viestintäteknologiaa. Uudet opetussuunnitelmat korostavat opiskelijakeskeisiä ja omaehtoisia työtapoja ja opiskelijan vastuuta omasta oppimisestaan. Nämä painotukset on huomioitava uusissa rakennusratkaisuissa.

Monien jo tällä hetkellä ja tulevaisuudessa tarvittavien valmiuksien saavuttaminen tulee tehokkaammaksi, jos perinteisestä luokkahuonekeskeisestä työskentelystä luovutaan tai sitä oleellisesti vähennetään. Työtä tehdään pienryhmissä opettajan kanssa tai ilman opettajaa joko oppilaitoksen omissa tiloissa tai sen ulkopuolella. Tietoa haetaan kirjoista, lehdistä, tietoteknisistä tai av-teknisistä tallenteista, tietoverkoista tai havainnoimalla ja sitä käsitellään tietoteknisin välinein.   
  
Luonnontieteellisten havaintojen tekemiseksi työtä tehdään laboratorioissa tai itse paikan päällä luonnossa. Luova työskentely monipuolistuu. Työtä tehdään sekä perinteisin että uuden teknologian mahdollistamin välinein. Monipuolista liikuntaa ja urheilua harrastetaan. Koulussa työskennellään myös suurissa ryhmissä: koko oppilaitosyhteisölle järjestetään juhlia, informaatiotilaisuuksia, virikeluentoja, paneelikeskusteluja, näytelmiä, näyttelyjä ja performansseja. Siksi uusissa kouluissa tarvitaan avoimia, joustavia ja muunneltavia oppimisympäristöjä pienten ja suurten ryhmien työskentelyyn sekä yksin opiskeluun.

**Ivalon alueen koulujen tilatarvetyöryhmä esittää, että**

1. Ivalon alueelle rakennetaan yksi yhteinen yhtenäiskoulu, jossa opiskelevat perusopetuksen oppilaat sekä lukion opiskelijat,
2. Ivalon yhtenäiskouluun rakennetaan auditorio, joka toimii myös elokuvateatterina,
3. Ivalon yhtenäiskoulussa on oma keittiö (tilat Ruokapalvelulle) ja ruokala (sijaitsee rakennuksen keskellä),
4. Ivalon yhtenäiskoulu rakennetaan moduuli- tai siipimallilla eli rakennusratkaisussa huomioidaan eri-ikäiset oppijat ja eri oppiaineet,
5. Ivalon yhtenäiskoulu on kengätön,
6. koulun ulkopintamateriaali on puuta ja
7. Ivalon yhtenäiskoulun tilojen käyttäjinä on myös kansalaisopisto, kulttuuritoimi, liikuntatoimi, nuorisotoimi, kolmas sektori sekä erilaiset yhdistykset ja seurat

**Tilatarvetyöryhmän tarkennettuja esityksiä**

* esi-2-luokkalaisilla oma moduuli, johon oma sisäänkäynti ja aulatila, jossa vaatenaulakot ja kengille avoimet säilytystilat
* tiloja käyttää myös iltapäivätoiminta
* tiloissa myös tutkimusluokka
* tiloissa myös medialuokka
* 3.-6.-luokkalaisille oma moduuli, johon oma sisäänkäynti ja aulatila, jossa vaatenaulakot ja kengille avoimet säilytystilat
* tiloja käyttää myös koulun kerhotoiminta
* tiloissa myös tutkimusluokka
* tiloissa myös medialuokka
* 7.-9.-luokkalaisille oma moduuli, johon oma sisäänkäynti ja aulatila, jossa vaatenaulakot ja kengille avoimet säilytystilat
* tiloissa myös aineopetuksen erityisluokat esim. kotitalous ja tutkimusluokka x 2 sekä välinevarasto
* jos toisessa kerroksessa, niin oma sisäänkäynti ulkorappujen kautta
* tiloissa myös medialuokka

* lukiolle oma moduuli, sisäänkäynti pääoven kautta jossa vaatenaulakot ja kengille avoimet säilytystilat
* jos toisessa kerroksessa, niin sisäänkäynti ulkorappujen kautta
* tiloja käyttää myös kansalaisopisto
* tiloissa myös medialuokka
* jos rakennus on kaksikerroksinen, niin alakerrassa on alaluokat ja yläkerrassa yläluokat sekä lukio
* kaksi isoa liikuntasalia, jotka on mahdollista jakaa kahteen pienempään tilaan
* isojen salien välissä varastotila liikuntavälineille
* lukuhuone ja koulun kirjasto (alakerta, myös oppilaiden esitys)
* taideluokat vierekkäin (kuvataide, käsityö x 2 ja musiikki alakertaan)
* käsityönluokan vieressä lautavarasto, josta toisessa päässä ovi ulos ja toisessa päässä ovi luokkatilaan
* kansalaisopiston töille oma säilytys- ja kuivaustila
* soittoluokka (myös oppilaiden esitys)
* samojen oppiaineiden esim. kielet ja vuosiluokkien luokkatilat vierekkäin (yhteys toiseen luokkaan)
* kaikille oppilaille ja opiskelijoille omat kaapit (isommille lukolliset kaapit)
* Ivalon yhtenäiskoululla työskentelee oma vahtimestari (pääaula)
* aulatilassa pieni kahvio
* yksi luokkahuone rakennuksen päähän, johon oma sisäänkäynti (eläinavusteinen opetus /erityisopetus, myös oppilaiden esitys)
* ruokalan keskellä tai aulassa esiintymislava (voi hyödyntää moneen tarkoitukseen)
* pienempiä tiloja hiljaiseen ja keskittymistä vaativiin tehtäviin, joissa tauluseinät (ala- ja yläkertaan, myös oppilaiden esitys)
* pienryhmätilat (isoja luokkia, joita on mahdollista jakaa pienemmiksi tiloiksi)
* lepotila erityistä tukea tarvitseville oppilaille sekä myös muille oppilaille (myös oppilaiden esitys)
* kuntoutus- ja terapiatila erityistä tukea tarvitseville oppilaille
* wc-tiloja ja suihku
* alakerrassa
* esteettömyys huomioitu
* harrasteluokka / peliluokka (myös oppilaiden esitys)
* wc-tiloja riittävästi (myös oppilaiden esitys)
* valoisuus tärkeää
* isoja ikkunoita, jotta luonto on koko ajan läsnä, opetuksen painopiste (myös oppilaiden esitys)
* koulukuraattorin ja opinto-ohjaajan huoneet sekä terveydenhoitajan tilat
* hallintotilat
* opettajien työskentelytilat
* siistijöiden tilat

Kiitän Ivalon alueen koulujen tilatarvetyöryhmän jäseniä erittäin aktiivisesta työskentelystä.

Ivalossa 2.7.2017

Irja Seppänen, puheenjohtaja